શેર બજાર આજે સવારે જબરદસ્ત ઉછાળા સાથે ખુલ્યુ જેના કારણે રોકાણકારોના ચહેરા પર સ્મિત જોવા મળી રહ્યુ છે. છેલ્લા કેટલાક દિવસોથી શેર બજારમાં ઘટાડો જોવા મળી રહ્યો હતો તે બાદ છેવટે સેન્સેક્સ અને નિફ્ટીમાં આજે ઉછાળો જોવા મળ્યો છે. સેન્સેક્સ આજે 220 ના વધારા સાથે ખુલ્યો હતો જે છેલ્લે 38472.03 પર બંધ થયો હતો પરંતુ આજના ઉછાળા બાદ તે 38586.83 પર ખુલ્યો. એટલુ જ નહિ સવારે 10.13 વાગે તે 350 ના વધારા સુધી પહોંચીને 38600 સુધી પહોંચી ગયો હતો.